REGOLAMENT TAL-KUMMISSJONI (KE) Nru 209/2005
tas-7 ta' Frar 2005
li jistabbilixxi l-lista tal-prodotti tat-tessuti li għalihom m’hemmx il-ħtieġa tal-prova ta’ l-oriġini meta jinħarġu għaċ-ċirkolazzjoni ħielsa fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li stabbilixxa l-Komunità Ewropea,
Wara li kkunsidrat ir-Regolament tal-Kunsill (KE) Nru 1541 tat-13 ta’ Lulju 1998 dwar il-prova ta’ l-oriġini għal ċerti prodotti tat-tessuti li jaqgħu taħt it-Taqsima XI tan-Nomenklatura Kombinata u rilaxxati għaċ-ċirkolazzjoni ħielsa fil-Komunità, u dwar il-kundizzjonijiet għall-aċċettazzjoni ta’ tali prova (1), u b’mod partikolari l-Artikolu 4 tiegħu,
Billi:
(1)
Fil-każ ta’ dawk il-prodotti ta’ tessuti u ħwejjeġ li m’humiex soġġetti għal miżuri speċifiċi skond il-politika tal-Komunità dwar il-kummerċ u li jiġu rilaxxati għal ċirkolazzjoni ħielsa, ir-Regolament ta’ hawn fuq jipprovdi kemm li tista' tingħata eżenzjoni mill-obbligu li tiġi ppreżentata prova ta’ l-oriġini u kemm li d-dispożizzjonijiet li jistabbilixxu l-eżenzjoni mill-obbligu li jiġi ppreżentat ċertifikat ta’ l-oriġini għandhom jindikaw jekk dikjarazzjoni ta’ l-oriġini għandiex tiġi ppreżentata jew le għal tali prodott.
(2)
Ir-Regolament tal-Kummissjoni (KE) Nru 2579/98 tat-30 ta’ Novembru 1998 (2) jistabbilixxi l-lista tal-prodotti tat-tessuti li dwarhom m’hemmx il-ħtieġa tal-prova ta’ l-oriġini meta jinħarġu għaċ-ċirkolazzjoni ħielsa fil-Komunità. Fil-mumentIllum hemm il-ħtieġa li din il-lista tiġi aġġornata bl-inklużjoni ta’ kategoriji ġodda ta’ prodotti tat-tessuti.
(3)
Għal raġunijiet ta’ ċarezza u ċertezza legali, ir-Regolament tal-Kummissjoni (KE) Nru 2579/98 għandu jiġi revokat mill-iżjed fis possibbli uminfloku jitpoġġew id-dispożizzjonijiet ta’ dan ir-Regolament.
(4)
Sabiex jiġu implimentati l-obbligi ta’ l-UE li jirriżultaw mit-tmiem tal-Ftehim tad-WTO dwar it-Tessuti u l-Ħwejjeġ u, b’mod partikolari, sabiex ikun hemm konformità mar-rekwiżiti ta’ l-Artikolu 2(8c) tal-Ftehim tad-WTO dwar it-Tessuti u l-Ħwejjeġ li jiddikjara li “fl-ewwel jum tal-121 xahar minn meta jidħol fis-seħħ il-Ftehim tad-WTO, is-settur tat-tessuti u l-ħwejjeġ għandu jitqies li huwa integrat fil-GATT 1994, billi jkunu ġew eliminati ir-restrizzjonijiet kollha skond dan il-Ftehim”, id-dispożizzjonijiet ta’ dan ir-Regolament għandhom japplikaw mill-1 ta’ Jannar 2005.
(5)
Il-miżuri pprovduti f’dan ir-Regolament huma skond l-opinjoni tal-Kumitat dwar il-Kodiċi tad-Dwana.
ADOTTAT DAN IR-REGOLAMENT:
Artikolu 1
Ir-rilaxxIl-ħelsien, għal ċirkolazzjoni ħielsa, tal-prodotti elenkati fl-Anness ta’ dan ir-Regolament m’għandhomx ikunu soġġetti għall-preżentazzjoni ta’ prova ta’ l-oriġini.
Artikolu 2
Ir-Regolament tal-Kummissjoni (KE) Nru 2579/98 tat-30 ta’ Novembru 1998 huwa revokat.
Artiklu 3
Dan ir-Regolament għandu jidħol fis-seħħ sebat ijiem minn meta jiġi ppubblikat fil-Ġurnal Uffiċjali tal-Komunità Ewropea.
Għandu japplika mill-1 ta’ Jannar 2005.
Dan ir-Regolament jorbot fl-intier tiegħu u huwa applikabbli fl-Istati Membri kollha.
Magħmul fi Brussell, 7 ta' Frar 2005.